የጋሸና-ላልይበላ-ሰቆጣ የመንገድ ግንባታ ፕሮጀክት ቀሪ ስራዎች በተያዘው በጀት ዓመት እንዲጠናቀቁ ለማስቻል እየተሰራ መሆኑን የኢትዮጵያ መንገዶች ባለስልጣን አስታወቀ፡፡
የጋሸና-ላልይበላ-ሰቆጣ የመንገድ ግንባታ ፕሮጀክት ቀሪ ስራዎች በተያዘው በጀት ዓመት እንዲጠናቀቁ ለማስቻል እየተሰራ መሆኑን የኢትዮጵያ መንገዶች ባለስልጣን አስታወቀ፡፡ባሕር ዳር፡ ኅዳር 17/2013 ዓ.ም (አብመድ) የጋሸና-ላልይበላ-ሰቆጣ የአስፋልት ኮንክሪት መንገድ ግንባታ 204 ነጥብ 8 ኪሎ ሜትር ርዝመት ይሸፍናል፡፡የጋሸና-ላልይበላ-ሰቆጣ መንገድ አካል የሆነው የጋሸና-ቢልባላ አስፋልት ኮንክሪት መንገድ ከአጠቃላይ 105 ኪ.ሜ ርዝመት ውስጥ 87 በመቶ ደርሷል፤ በተያዘው ዓመት እንደሚጠናቀቅ ይጠበቃል ብሏል ባለስልጣኑ ።የጋሸና-ቢልባላ አስፋልት ኮንክሪት መንገድ በአሁኑ ወቅት 78 ኪሎ ሜትሩ የአስፋልት ንጣፍ ስራው እንደተከናወነ ባለስልጣኑ በይፋዊ የማህበራዊ ትስስር ገጹ አስፍሯል።ፕሮጀክቱን በ1 ነጥብ 87 ቢሊዮን ብር በሆነ ወጪ በመገንባት ላይ የሚገኘው አለማቀፉ ቻይና ሬል ዌይ ኢንጅነሪንግ ቁጥር 3 የስራ ተቋራጭ ነው።የማማከርና የቁጥጥር ስራውን ኢንጂነር ዘውዴ እና ዋይ ኤል ኤስ ኢንጂነሪንግ አማካሪ ድርጅቶች በጣምራ እያከናወኑት ይገኛል፡፡ከዚሁ ጋር በተያያዘም 99 ነጥብ 8 ኪሎ ሜትር የሚዘልቀው የመንገድ የፕሮጀክቱ ቀጣይ ክፍል የሆነው የቢልባላ-ሰቆጣ የመንገድ ግንባታ ፕሮጀክት ከአጠቃላይ የግንባታ ስራ ውስጥ 80 በመቶ ደርሷል።ከ2 ቢሊዮን ብር በላይ በሆነ ወጪ ግንባታውን በማካሄድ ላይ የሚገኘው ቻይና ፈርስት ሃይ ዌይ ኢንጂነሪንግ የተባለ የቻይና ዓለም አቀፍ የሥራ ተቋራጭ ድርጅት ነው፡፡